Source: https://www.podnikajte.sk/uctovne-doklady/faktura-vzor-2020
Timestamp: 2020-04-07 00:24:13+00:00

Document:
Faktúra – vzor a povinné náležitosti v roku 2020 | Podnikajte.sk
To, ako má vyzerať faktúra, neupravuje žiaden zákon, avšak fyzické či právnické osoby pri vystavovaní by mali dbať na to, aby faktúra obsahovala povinné náležitosti podľa týchto zákonov:
zákon č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“),
Pojem faktúra
Pojem faktúra pozná len zákon o DPH. V:
zákone o účtovníctve je to účtovný doklad,
Obchodnom zákonníku je to obchodný dokument.
Podľa zákona o DPH je faktúra každý doklad alebo oznámenie, ktoré môže byť vyhotovené v listinnej forme alebo elektronickej forme.
Spravidla teda môžeme povedať, že faktúru vystavujú najmä osoby, ktoré sú povinné vyhotoviť faktúru podľa zákona o DPH. Iné osoby (napr. neplatiteľ DPH) vyhotovuje účtovný doklad, či obchodný dokument.
Kedy je povinnosť vyhotoviť faktúru
Podľa § 72 zákona o DPH sa povinnosť vyhotoviť faktúru týka platiteľa DPH, a to v prípade:
dodania tovaru alebo služby s miestom dodania v tuzemsku inej zdaniteľnej osobe alebo právnickej osobe, ktorá nie je zdaniteľnou osobou,
dodania tovaru alebo služby s miestom dodania v inom členskom štáte, keď je osobou povinnou platiť daň príjemca tovaru alebo služby (aj v prípade, ak je dodanie tovaru alebo služby oslobodené od dane),
dodania tovaru alebo služby s miestom dodania v treťom štáte pre zdaniteľnú osobu,
dodania tovaru formou zásielkového predaja s miestom dodania v tuzemsku,
dodania tovaru oslobodeného od dane podľa § 43,
prijatia platby pre dodaním tovaru a pred dodaním služby,
dodania služby uvedenej v § 16 ods. 14 (napr. telekomunikačné služby), s miestom dodania v inom členskom štáte právnickej osobe, ktorá nie je zdaniteľnou osobou a nie je identifikovaná pre daň v inom členskom štáte, ak uplatňuje osobitnú úpravu podľa § 68a alebo § 68b
zdaniteľnej osoby, ktorá nie je platiteľom DPH (ak dodá službu s miestom dodania podľa § 15 ods. 1 v inom členskom štáte alebo treťom štáte),
každej osoby, ktorá dodá nový dopravný prostriedok z tuzemska do iného členského štátu,
zahraničnej osoby zastupovanej daňovým zástupcom podľa § 69a a § 69aa (ak dodá tovar alebo službu s miestom dodania v tuzemsku).
Nakoľko sa zákon o DPH týka najmä platiteľov DPH, ustanovuje však aj dva prípady, kedy je neplatiteľ DPH povinný vystaviť faktúru podľa zákona o DPH, ktoré sme uviedli vyššie (t. j. pri dodaní nového dopravného prostriedku z tuzemska do iného členského štátu a pri poskytnutí služby zahraničnej zdaniteľnej osobe s miestom dodania v inom členskom štáte alebo v treťom štáte, a to pri prijatí platby a pred dodaním služby).
Neplatiteľ DPH je však povinný vystaviť účtovný doklad pri predaji tovaru alebo poskytnutí služby, ktorým preukáže skutočnosť, že dodanie tovaru alebo poskytnutie služby sa naozaj uskutočnilo. Vystaveným dokladom za dodanie tovaru alebo služby neplatiteľ DPH požaduje od odberateľa aj odplatu za toto dodanie tovaru alebo poskytnutie služby.
Podnikatelia často v praxi vystavujú aj zálohové faktúry, resp. preddavkové faktúry (predfaktúry), ktoré však nie sú účtovným ani daňovým dokladom. Takouto faktúrou sa však podnikateľ chce chrániť pred rizikom nezaplatenia za tovar, či službu zo strany odberateľa (jeho zákazníka). Viac informácií o zálohových faktúrach si môžete prečítať v článku Zálohové faktúry (predfaktúry)
Do kedy je potrebné vyhotoviť faktúru
V prípade, ak faktúru vystavuje podnikateľ a riadi sa zákonom o DPH, t. j. podnikateľ, ktorý je platiteľom DPH alebo neplatiteľ DPH v zákonom stanovených prípadoch, musí vyhotoviť faktúru podľa § 73 do 15 dní:
od konca kalendárneho mesiaca, v ktorom bola dodaná služba alebo prijatá platba pred dodaním služby s miestom dodania podľa § 15 ods. 1 v inom členskom štáte,
od konca kalendárneho mesiaca, v ktorom nastala skutočnosť rozhodná pre vykonanie opravy základu dane podľa § 25 ods. 1.
Neplatiteľ DPH, ktorý sa riadi vyhotovením účtovného dokladu (t. j. faktúry) podľa zákona o účtovníctve má povinnosť vyhotoviť účtovný doklad bez zbytočného odkladu po zistení skutočnosti, ktorá sa ním preukazuje.
Náležitosti faktúry v roku 2020 podľa zákona o účtovníctve (t. j. najmä pre neplatiteľov DPH) a jej vzor
Nakoľko je faktúra nielen daňovým, ale aj účtovným dokladom, mala by obsahovať tieto povinné náležitosti ustanovené v § 10 zákona o účtovníctve (náležitosti účtovného dokladu):
dátum uskutočnenia účtovného prípadu (ak nie je zhodný s dátumom vyhotovenia),
podpisový záznam osoby zodpovednej za účtovný prípad v účtovnej jednote a podpisový záznam osoby zodpovednej za jeho zaúčtovanie,
označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva.
Podpisovým záznamom osoby podľa predposledného bodu sa rozumie účtovný záznam, ktorý obsahuje vlastnoručný podpis alebo obdobný preukázateľný účtovný záznam nahrádzajúci vlastnoručný podpis v technickej forme.
Podľa vyššie ustanovených povinných náležitostí účtovného dokladu (faktúry) podľa zákona o účtovníctve sme pripravili ukážku faktúry, ktorá môže poslúžiť neplatiteľovi DPH ako vzor.
Náležitosti faktúry v roku 2020 podľa zákona o DPH (t. j. najmä pre platiteľov DPH) a jej vzor
Faktúra, ktorú vystavuje najmä platiteľ DPH, ale aj osoba registrovaná pre DPH (napr. podľa § 7, či § 7a) musí obsahovať povinné náležitosti uvedené v § 74 zákona o DPH, medzi ktoré patrí:
meno a priezvisko zdaniteľnej osoby alebo názov zdaniteľnej osoby, adresu jej sídla, miesta podnikania, prevádzkarne, bydliska alebo adresu miesta, kde sa obvykle zdržiava, jej IČ DPH, pod ktorým tovar alebo službu dodala,
meno a priezvisko príjemcu tovaru alebo služby alebo názov príjemcu tovaru alebo služby, adresu jeho sídla, miesta podnikania, prevádzkarne, bydliska alebo adresu miesta, kde sa obvykle zdržiava, jeho IČ DPH, pod ktorým mu bol dodaný tovar alebo služba,
uplatnenú sadzbu dane alebo oslobodenie od dane (pri oslobodení dane je potrebné uviesť odkaz na ustanovenie zákona o DPH alebo smernice Rady 2006/112/Es alebo slovnú informáciu „dodanie je oslobodené od dane“),
slovnú informáciu „vyhotovenie faktúry odberateľom“, ak odberateľom (príjemca tovaru alebo služby) vyhotovuje faktúru podľa § 72 ods. 6,
meno a priezvisko alebo názov daňového zástupcu podľa § 69a alebo § 69aa, adresu jeho sídla alebo bydliska a jeho osobitné IČ DPH, ak zahraničná osoba je zastúpená daňovým zástupcom podľa § 69a alebo § 69aa.
Prečítajte si aj článok Čo musí obsahovať faktúra do zahraničia, v ktorom nájdete aj preklad slovných informácií do angličtiny a nemčiny.
Podľa vyššie ustanovených povinných náležitostí faktúry podľa zákona o DPH sme pripravili ukážku faktúry, ktorá môže poslúžiť platiteľovi DPH ako vzor.
Náležitosti faktúry v roku 2020 podľa Obchodného zákonníka
Ako sme už uviedli, Obchodný zákonník nepozná pojem „faktúra“, ale „obchodný dokument“. V § 3a ods. 1 ustanovuje, čo by mal každý podnikateľ uvádzať vo svojich obchodných dokumentoch, t. j. aj na faktúre. Ide o tieto povinné náležitosti:
obchodné meno, sídlo a miesto podnikania,
označenie registra, ktorý podnikateľa zapísal (napr. Obchodný register),
Napriek tomu, že povinnou náležitosťou faktúry je aj číselné označenie faktúry, v zákone nie je ustanovený spôsob ako faktúru očíslovať, a teda je to na rozhodnutí samotného podnikateľa, aký spôsob číslovania faktúr si zvolí.
To, čo podnikateľ musí dodržať je, aby faktúry boli označené, očíslované a usporiadané podľa čísel za sebou idúcich. Zároveň je potrebné, aby podnikateľ dodržiaval počas celého zdaňovacieho obdobia číslovanie také, aké si zvolil na začiatku zdaňovacieho obdobia.
Viac informácií o číslovaní faktúr si môžete prečítať v článku Ako číslovať faktúry
Dátum splatnosti faktúry a forma úhrady faktúry
Podľa § 340a Obchodného zákonníka zmluvne určená lehota na splnenie peňažného záväzku (t. j. splatnosť faktúry) dlžníka (odberateľa) z dodania tovaru alebo poskytnutia služby nesmie presiahnuť 60 dní odo dňa doručenia faktúry alebo inej výzvy veriteľa (dodávateľa) podobnej povahy, ktorou požaduje splnenie peňažného záväzku.
Šesťdesiat dňová lehota splatnosti faktúry však môže byť za určitých podmienok predĺžená, a to v prípade, ak dlhšia splatnosť nie je v hrubom nepomere k právam a povinnostiam veriteľa (dodávateľa), ktoré preňho vyplývajú zo zmluvy.
Čo sa týka formy úhrady faktúry, podnikateľ si môže zvoliť formu úhrady podľa svojho vlastného uváženia a podľa dohody medzi ním a odberateľom (zákazníkom). Môže ísť o úhradu faktúry bankovým prevodom (uvádza sa číslo bankového účtu v tvare IBAN, v hotovosti, dobierkou a podobne.
Uvádzanie pečiatky a podpisu vystavovateľa faktúry na faktúre
Ani v jednom z vyššie spomenutých ustanovení zákonov nie je medzi stanovenými povinnými náležitosťami pečiatka, či podpis vystavovateľa faktúry. Uvedené znamená, že ten, kto vystavuje faktúru nemá povinnosť túto faktúru opečiatkovať, ani podpísať.
Napriek tomu, že pečiatka a podpis nie je povinnou náležitosťou faktúry, v praxi podnikatelia zväčša vystavené faktúry opečiatkujú aj podpíšu.
Jediným povinným podpisom na faktúre, je podpis osoby zodpovednej za účtovný prípad a osoby zodpovednej za jeho zaúčtovanie (v účtovnej jednotke, ktorá o doklade účtuje).
Viac o podpise na faktúre si môžete prečítať v článku Podpis na faktúre.

References: § 72
 § 43
 § 16
 § 68
 § 68
 § 15
 § 69
 § 69
 § 73
 § 15
 § 25
 § 10
 § 7
 § 7
 § 74
 § 72
 § 69
 § 69
 § 69
 § 69
 § 3
 § 340